CELEX: 62007CN0566
Language: et
Date: 2007-12-21 00:00:00
Title: Kohtuasi C-566/07: Eelotsusetaotlus, mille esitas Hoge Raad der Nederlanden 21. detsembril 2007 — Staatssecretaris van Financiën versus Stadeco BV

8.3.2008   
            
            
               ET
            
            
               Euroopa Liidu Teataja
            
            
               C 64/23
            
         Eelotsusetaotlus, mille esitas Hoge Raad der Nederlanden 21. detsembril 2007 — Staatssecretaris van Financiën versus Stadeco BV
   (Kohtuasi C-566/07)
   (2008/C 64/35)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden.
   Põhikohtuasja pooled
   
      Hageja/Kaebuse esitaja: Staatssecretaris van Financiën.
   
      Kostja/Vastustaja: Stadeco BV.
   Eelotsuse küsimused
   
               1.
            
            
               Kas kuuenda käibemaksudirektiivi (1) artikli 21 lõike 1 punkti c tuleb tõlgendada nii, et liikmesriigis, kus arve väljastaja elab või on asub, ei tule tasuda käibemaksu juhul, kui arve väljastaja märgib esitatud arvel käibemaksusumma oma sellise tegevuse eest, mida ühenduse käibemaksueeskirjadest tuleneva eelduse kohaselt osutatakse teises liikmesriigis või kolmandas riigis?
            
         
               2.
            
            
               Juhul kui esimesele küsimusele vastatakse eitavalt, siis kas juhul, kui kuuenda käibemaksudirektiivi artikli 21 lõike 1 punkti c tähenduses arve esitatakse sellisele arve saajale, kellel ei ole käibemaksu mahaarvamise õigust (mistõttu ei esine ohtu maksutulule), võivad liikmesriigid ekslikult arvele märgitud ja seetõttu selle sätte alusel tasumisele kuuluva käibemaksu korrigeerimise seada sõltuvusse tingimusest, et maksukohustuslane väljastab tema esitatud arve saajale tagantjärele parandatud arve, millele ei ole märgitud käibemaksusummat?
            
         
      (1)  Nõukogu 17. mai 1977. aasta kuues direktiiv 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta - ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).